กรมการแพทย์แผนไทยและการแพทย์ทางเลือก จัดอบรมการใช้ประโยชน์จากกัญชาในตำรายาไทยครั้งแรกของประเทศ สร้างครู ก. 150 คนแรก
กรมการแพทย์แผนไทยและการแพทย์ทางเลือก จัดอบรมการใช้ประโยชน์จากกัญชาในตำรายาไทยครั้งแรกของประเทศ สร้างครู ก. 150 คนแรก เพื่อกระจายไปอบรมให้ครอบคลุมทั่วประเทศ 27 พ.ค.นี้ รองรับการใช้ประโยชน์กัญชาทางการแพทย์อย่างถูกต้องตามกฎหมายนายแพทย์สรรพงศ์ ฤทธิรักษา รองอธิบดีกรมการแพทย์แผนไทยและการแพทย์ทางเลือก   กล่าวถึงการจัดอบรมวิทยากรครู ก หลักสูตรการใช้กัญชาทางการแพทย์แผนไทย ที่กรมการแพทย์แผนไทยฯ จัดขึ้น โดยเป็นหลักสูตรต่อเนื่อง 2 วัน คือวันนี้กับวันพรุ่งนี้ ว่า ตามพระราชบัญญัติยาเสพติดให้โทษ (ฉบับที่ 7) พ.ศ.2562 ได้มีประกาศในราชกิจจานุเบกษาเมื่อวันที่ 18 กุมภาพันธ์ 2562 ที่ผ่านมา ให้สามารถนำกัญชาและกระท่อม มาใช้เสพเพื่อประโยชน์     ทางการแพทย์ และการศึกษาวิจัย โดยอนุญาตให้ ผู้ประกอบวิชาชีพการแพทย์แผนไทย ผู้ประกอบวิชาชีพการแพทย์แผนไทยประยุกต์ หรือหมอพื้นบ้าน ตามกฎหมายว่าด้วยวิชาชีพการแพทย์แผนไทย สามารถยื่นขออนุญาตมีส่วนร่วมกับหน่วยงานของรัฐ หรือสถาบันอุดมศึกษาเอกชนที่มีหน้าที่ศึกษาวิจัยและจัดการเรียน การสอนเกี่ยวกับทางการแพทย์หรือเภสัชศาสตร์ ได้นั้นเพื่อให้การดำเนินการเป็นไปอย่างถูกต้องตามกฎหมาย และปลอดภัยต่อผู้ป่วย ในส่วนของกรมการแพทย์แผนไทย  ฯ จึงจัดอบรมบุคลากรที่เกี่ยวข้อง เพื่อเป็นวิทยากรครู ก จำนวน 150 คน ซึ่งเป็นตัวแทนจากเขตสุขภาพทั้ง 13 เขตทั่วประเทศ และจาก หน่วยงานที่เกี่ยวข้อง เมื่ออบรมเสร็จ ทั้ง 150 คนนี้ จะกลับไปทำหน้าที่วิทยากรอบรมความรู้การใช้กัญชาทางการแพทย์แผนไทยแก่ผู้ประกอบวิชาชีพการแพทย์แผนไทย แพทย์แผนไทยประยุกต์ และหมอพื้นบ้านในพื้นที่ตนเอง ซึ่งจะมีการจัดอบรมพร้อมกัน 13 จังหวัด ทุกภาคทั่วประเทศในวันที่ 27 พฤษภาคมนี้ ซึ่งเป็นดารจัดอบรมที่ได้รับการรับรองหลักสูตรจากกรมการแะทย์แผนไทยฯ และสภาการแพทย์แผนไทยแล้ว ดังนั้นผู้ที่เข้ารับการอบรมที่เขตสุขภาพเป็นเจ้าภาพจัดจะได้รับใบรับรองการผ่านอบรมที่สามารถนำไปยื่นขึ้นทะเบียนผู้ใข้กับทางสำนักงานคณะกรรมการอาหารและยา (อย.)ได้ทันทีทั้งนี้ย้ำว่าขณะนี้มีสมาคม ชมรมต่างๆ เตรียมจัดอบรมในหลักสูตรเช่นเดียวกัน โดยมีการเรียกเก็บค่าลงทะเบียนด้วยนั้น กรมการแพทย์แผนไทยฯ ไม่มีส่วนเกี่ยวข้อง และใบประกาศจากการอบรมของสมาคม ชมรมต่างๆ ทางกรมการแพทย์แผนไทยฯ ไม่ให้การรับรอง จึงไม่สามารถนำไปขึ้นทะเบียนกับ อย.ได้